ข้อบังคับเจ้าพนักงานจราจรในเขตกรุงเทพมหานครว่าด้วย การห้ามรถบรรทุกตั้งแต่ 6 ล้อขึ้นไปเข้าซอยอินทามาระ 15 และการห้ามหยุดห้ามจอดรถทุกชนิดในซอยกรุงแมน ซอยพหลโยธิน 42 ซอยมีนบุรีซอยพระรามเก้า 43, 45 และ 49 ซอยบางขุนนนท์ 13 และกำหนดให้เดินรถได้ทางเดียวในซอยสีหบุรานุกิจ 11 พ.ศ. 2554
ข้อบังคับเจ้าพนักงานจราจรในเขตกรุงเทพมหานคร
ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามรถบรรทุกตั้งแต่
๖ ล้อขึ้นไปเข้าซอยอินทามาระ ๑๕ และการห้ามหยุดห้ามจอดรถ
ทุกชนิดในซอยกรุงแมน
ซอยพหลโยธิน ๔๒ ซอยมีนบุรี ซอยพระรามเก้า ๔๓, ๔๕ และ ๔๙
ซอยบางขุนนนท์
๑๓ และกำหนดให้เดินรถได้ทางเดียวในซอยสีหบุรานุกิจ ๑๑
พ.ศ. ๒๕๕๔
 

ด้วย ปรากฏว่าปริมาณรถที่ใช้สัญจรในถนนหรือซอยต่าง ๆ
ในเขตกรุงเทพมหานคร
มีอัตราเพิ่มขึ้นประกอบกับพื้นผิวการจราจรมีน้อยและสภาพการจราจรเปลี่ยนไป
ทำให้เกิดปัญหาการจราจร ดังนั้นเพื่อความปลอดภัยและความสะดวกในการจราจรจึงจำเป็นต้องจัดระเบียบการจราจรในถนนหรือซอยต่าง
ๆ

ฉะนั้น อาศัยอำนาจตามความในมาตรา ๑๓๙ (๑) (๒) (๔)
แห่งพระราชบัญญัติจราจรทางบก พ.ศ. ๒๕๒๒
อันเป็นพระราชบัญญัติที่มีบทบัญญัติบางประการ
เกี่ยวกับการจำกัดสิทธิเสรีภาพของบุคคล ซึ่งมาตรา ๒๙ ประกอบกับ มาตรา ๓๔
ของรัฐธรรมนูญแห่งราชอาณาจักรไทย
บัญญัติให้กระทำได้โดยอาศัยอำนาจตามบทบัญญัติแห่งกฎหมาย ผู้บัญชาการตำรวจนครบาล
ในฐานะเจ้าพนักงานจราจรในเขตกรุงเทพมหานคร ตามคำสั่งกระทรวงมหาดไทย ที่ ๓๘๗/๒๕๔๑
ลงวันที่ ๑๔ สิงหาคม พ.ศ. ๒๕๔๑ จึงได้ออกข้อบังคับไว้ดังนี้

ข้อ ๑ ข้อบังคับนี้เรียกว่า
ข้อบังคับเจ้าพนักงานจราจรในเขตกรุงเทพมหานคร
ว่าด้วยการห้ามรถบรรทุกตั้งแต่ ๖ ล้อขึ้นไปเข้าซอยอินทามาระ ๑๕
และการห้ามหยุดห้ามจอดรถทุกชนิดในซอยกรุงแมน ซอยพหลโยธิน ๔๒ ซอยมีนบุรี
ซอยพระรามเก้า ๔๓, ๔๕ และ ๔๙ ซอยบางขุนนนท์ ๑๓ และกำหนดให้เดินรถได้ทางเดียวในซอยสีหบุรานุกิจ
๑๑ พ.ศ. ๒๕๕๔

ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ห้ามรถบรรทุกตั้งแต่
๖ ล้อ ขึ้นไปเข้าซอยอินทามาระ ๑๕ ถนนสุทธิสาร แขวงสามเสนใน เขตพญาไท ตั้งแต่เวลา
๐๗.๐๐ นาฬิกา ถึงเวลา ๒๐.๐๐ นาฬิกา ไม่เว้นวันหยุดราชการ

ข้อ ๔ ห้ามหยุดห้ามจอดรถทุกชนิดตามเงื่อนไขในถนนหรือซอยต่าง
ๆ ดังต่อไปนี้
(๑) ห้ามจอดรถทุกชนิดตลอดเวลาทั้งสองฝั่ง ในซอยกรุงแมน ถนนกรุงเกษม
แขวงคลองมหานาค เขตป้อมปราบศัตรูพ่าย
(๒) ห้ามจอดรถทุกชนิดตลอดเวลาในซอยพหลโยธิน ๔๒
เป็นระยะทางจากปากซอยเข้าไปจนถึงสุดซอย (ระยะประมาณ ๒๕๐ เมตร) ทั้งนี้
การห้ามจอดให้เป็นไปตามแบบสลับวันคู่ - วันคี่
(๓) ห้ามหยุดหรือจอดรถทุกชนิดตลอดเวลาในซอยสีหบุรานุกิจ ๑๑
(ซอยจตุพร) แต่ไม่รวมถึงถนนซอยแยกที่ตัดเชื่อมภายในซอยดังกล่าว ทั้งนี้
การห้ามจอดให้เป็นไปตามแบบสลับวันคู่ - วันคี่
(๔)
ห้ามหยุดหรือจอดรถทุกชนิดตลอดเวลาทั้งสองฝั่งในซอยข้างโรงเรียนมีนบุรีเป็นระยะทางจากปากซอยเข้าไประยะ
๕๐ เมตร
(๕) ห้ามหยุดหรือจอดรถทุกชนิดตลอดเวลาทั้งสองฝั่งภายในซอยพระรามเก้า
๔๓ และ ๔๕ แต่ไม่รวมถึงซอยแยกที่ตัดเชื่อมระหว่างซอยดังกล่าว ทั้งนี้ การห้ามจอดให้เป็นไปตามแบบสลับวันคู่
- วันคี่
(๖) ห้ามหยุดหรือจอดรถทุกชนิดตลอดเวลาทั้งสองฝั่งในซอยพระรามเก้า ๔๙
เป็นระยะทางจากปากซอยเข้าไป ๕๐ เมตร
(๗) ห้ามหยุดหรือจอดรถทุกชนิดตลอดเวลาทั้งสองฝั่งในซอยพระรามเก้า ๔๙
เป็นระยะทางต่อจากระยะทางตาม (๖) เข้าไปจนถึงคลองกะจะ ทั้งนี้
การห้ามจอดให้เป็นไปตามแบบสลับวันคู่ - วันคี่
(๘) ห้ามหยุดหรือจอดรถทุกชนิดตลอดเวลาทั้งสองฝั่งในซอยบางขุนนนท์ ๑๓
เป็นระยะทางจากปากซอยเข้าไป ๕๐ เมตร

ข้อ ๕ ให้เดินรถได้ทางเดียวในซอยสีหบุรานุกิจ ๑๑
จากถนนสีหบุรานุกิจ มุ่งหน้าถนนสุวินทวงศ์


ประกาศ
ณ วันที่ ๒๘ กรกฎาคม พ.ศ. ๒๕๕๔
พลตำรวจตรี
ภาณุ เกิดลาภผล
รองผู้บัญชาการ
ปฏิบัติราชการแทน
ผู้บัญชาการตำรวจนครบาล
เจ้าพนักงานจราจรในเขตกรุงเทพมหานคร


ปริยานุช/ผู้จัดทำ
๑๕ กันยายน
๒๕๕๔

ปณตภร/ผู้ตรวจ
๑๐ ตุลาคม ๒๕๕๔

















































[๑] ราชกิจจานุเบกษา
เล่ม ๑๒๘/ตอนพิเศษ ๙๗ ง/หน้า ๕๐/๒๖ สิงหาคม ๒๕๕๔